
[bookmark: _Hlk97292493][bookmark: _Hlk24718646]Na temelju članka 97. stavka 2. Zakona o trošarinama („Narodne novine“, br. 106/18., 121/19. i 144/21.), Vlada Republike Hrvatske je na sjednici održanoj 21. rujna 2026. donijela

U R E D B U

o izmjeni Uredbe o visini trošarine na energente i električnu energiju  

Članak 1.

[bookmark: _Hlk97292584]U Uredbi o visini trošarine na energente i električnu energiju („Narodne novine“, br. 156/22., 1/23., 10/23., 22/23., 37/23., 46/23., 56/23., 71/23., 79/23., 88/23., 94/23., 98/23., 105/23., 110/23., 116/23., 123/23., 132/23., 139/23., 144/23., 151/23., 1/24., 6/24., 11/24., 17/24., 22/24., 29/24., 36/24., 41/24., 47/24., 53/24., 60/24., 66/24., 72/24., 24/26., 29/26., 36/26., 41/26., 46/26., 51/26., 57/26., 62/26., 69/26., 75/26., 82/26., 87/26., 90/26., 93/26., 96/26., 99/26. i 102/26.), u članku 3. mijenjaju se visine trošarine u eurima na sljedeće predmete oporezivanja tako da glase:

„-  Bezolovni motorni benzin       397,31 EUR/1000 l
  -  Dizelsko gorivo                       230,00 EUR/1000 l.“.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 28. rujna 2026.

[bookmark: _Hlk112332840]Članak 3.

Ova Uredba objavit će se u „Narodnim novinama“, a stupa na snagu 22. rujna 2026. 

KLASA: 
URBROJ: 
Zagreb,  21. rujna 2026.      	                                                                         

 	        Predsjednik     
								    mr. sc. Andrej Plenković, v. r.    








OBRAZLOŽENJE

[bookmark: _Hlk97545719]Pravna osnova za donošenje predložene Uredbe o izmjeni visine trošarine na energente i električnu energiju propisana je člankom 97. stavkom 2. Zakona o trošarinama („Narodne novine“, broj 106/18., 121/19. i 144/21.), kojim se daje ovlaštenje Vladi Republike Hrvatske da Uredbom određuje visine trošarina na predmete oporezivanja iz članka 96. stavka 6. Zakona (energenti i električna energija).  
 
Oporezivanje energenata i električne energije na razini EU regulirano je Direktivom 2003/96/EZ od 27. listopada 2003. o restrukturiranju okvira Zajednice za oporezivanje energenata i električne energije (SL L 283, 31. 10. 2003., str. 51.). Navedenom Direktivom propisane su minimalne visine trošarina za pojedini energent i električnu energiju.  
 
Visine trošarine na energente i električnu energiju propisane su Uredbom o visini trošarine na energente i električnu energiju („Narodne novine“, br. 156/22., 1/23., 10/23., 22/23., 37/23., 46/23., 56/23., 71/23., 79/23., 88/23., 94/23.,  98/23., 105/23., 110/23., 116/23., 123/23., 132/23., 139/23., 144/23., 151/23.,1/24., 6/24., 11/24., 17/24., 22/24., 29/24., 36/24., 41/24., 47/24., 53/24., 60/24., 66/24., 72/24., 24/26., 29/26., 36/26., 41/26., 46/26., 51/26., 57/26., 62/26., 69/26., 75/26., 82/26., 87/26., 90/26., 93/26., 96/26., 99/26. i 102/26.). 
 
Uslijed ratnog sukoba na Bliskom istoku i daljnjeg nastavka poremećaja u opskrbi međunarodnog tržišta sirove nafte te visokog rasta cijene nafte koji utječe na domaće tržište energenata, odnosno na povećanje maloprodajne cijene energenata, Vlada Republike Hrvatske ovom Uredbom produžava primjenu mjere snižavanja visine trošarine za najprodavanije energente - bezolovni motorni benzin i dizelsko gorivo za sljedeće razdoblje od 22. rujna do 28. rujna 2026. godine te propisuje sljedeće visine trošarina:

· na bezolovni motorni benzin 397,31 eura na 1000 litara, odnosno 0,3973 eura po litri
· na dizelsko gorivo 230,00 eura na 1000 litara, odnosno 0,2300 eura po litri
U odnosu na prethodno jednotjedno razdoblje, visina trošarine na dizelsko gorivo snižena je za dodatnih 3 centi dok je visina trošarine na bezolovni motorni benzin zadržana na istoj razini te je dalje nastavljena primjena mjere sniženja visine trošarine, čime je u odnosu na predkrizno razdoblje visina trošarine na bezolovni motorni benzin ukupno snižena za 11,5 centi po litri, a na dizelsko gorivo za 17 centi po litri.

Ovime je visina trošarine na dizel 10 centi ispod razine minimalne visine propisane EU Direktivom (sukladno Provedbenoj Odluci Vijeća (EU) 2026/1775 od 10. srpnja 2026. o ovlašćivanju Hrvatske da na plinsko ulje i bezolovni benzin koji se upotrebljavaju kao pogonska goriva primjenjuje snižene stope trošarine u skladu s člankom 19. Direktive 2003/96/EZ), dok je za benzin ona 4 centi iznad minimalne razine.

Zaključno, predlaže se stupanje na snagu ove Uredbe s ograničenim rokom važenja od 22. rujna do 28. rujna 2026. godine te se za vrijeme njezinog važenja očekuje smanjenje prihoda Državnog proračuna od trošarine na energente u iznosu od 12.020.191,41 eura.

